AlexejDobrolubov/national_council_slovak_2010 huggingface dataset:
43. schôdza NR SR - 1.deň - B. popoludní
Dátum: 2021-09-28
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

104. Ďakujem pekne, pán predseda. Vážený pán kolega Kazda, predkladateľ Robert Fico vystúpil, začal s vysvedčeniami, začal s Dubajom, začal s Plačkovou, ale povedal to najpodstatnejšie, čiže svoj čas využil na to, aby povedal, čo chcel. Vysvetlil, prečo bola táto schôdza zvolaná. Vysvetlil, aký očakávame záver a výstup. A predstavil uznesenie. Uznesenie, ktorým Národná rada žiada vládu, aby do 15., čiže za dva a pol týždňa, presne informovala o konkrétnych krokoch. Túto istú možnosť mal pán minister Sulík. Ak chcel rozprávať tri minúty alebo desať o tom, že lebo Fico, nech sa páči. Ale takisto mohol povedať, čo má nachystané, prípadne čo plánuje urobiť. A mohol povedať, podporte toto uznesenie, my za dva a pol týždňa prinesieme jasný rozpis vecí a dáme odpoveď na otázku ctenej Národnej rade, čo ide vláda robiť. Nič viac, nič menej. Celé. Aby nám neušla podstata tejto schôdze.
43. schôdza NR SR - 1.deň - B. popoludní
Dátum: 2021-09-28
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

72. Ďakujem pekne, pán predsedajúci. Vážený pán podpredseda, chcem povedať dve veci. Po prvé. Nevytvárajme nejaký falošný dojem, že chudák minister Sulík nevedel, čo má robiť, čo má, koľko má času. Veď na začiatku mu to bolo povedané. Tak ako Robert Fico vedel, predkladateľ, že má dvadsať minút, a vmestil sa, a keď mu píplo, tak skončil, takisto aj Richard Sulík vedel, že má dvadsať minút. Ako ich využil, je na ňom. On sa to nedozvedel minútu pred koncom, mu bolo na začiatku povedané. To je jedna vec, že neplačme nad niečím, čo nebolo. A druhá vec. Táto schôdza môže skončiť za hodinu, za dve. Veď zmyslom schôdze bolo, aby sme si nastolili problém, porozprávali sa siahodlho alebo krátko a požiadali vládu, aby do 15. 10., ako si to presne povedal, informovala Národnú radu o opatreniach. Čiže ak to pán minister dneska nemá pripravené, no nemá ešte všetko jasné v hlave, má na to dva a pol týždňa, aby to spravil. Môžme skončiť schôdzu, odhlasovať uznesenie a ideme ďalej. To nejde o to, aby sme sa tu preháňali a pretláčali. Zmyslom je tejto schôdze, aby sme sa do 15. 10. v Národnej rade dozvedeli, čo ide vláda a ministerstvo hospodárstva na čele s Richardom Sulíkom robiť. To je celé. Toto by som bol rád, aby skutočne neušlo pozornosti ctenej poslaneckej snemovne. Ďakujem.
43. schôdza NR SR - 1.deň - B. popoludní
Dátum: 2021-09-28
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

28. Ďakujem pekne, pán predsedajúci. Vážený pán minister, zmyslom tejto schôdze je, nie je ani sa urážať, ani vyrozprávať lebo Fico. Zmyslom tejto schôdze je skutočne to, aby sme si vypočuli, na čom pracujete, ako ste to riešili alebo chystáte sa riešiť vo vláde, čo máte pripravené, čo chcete do konca roku urobiť, čo bude robiť ÚRSO, čo budete robiť vy. A čakám teda, že sa k tomuto vrátime. A k pár veciam, ktoré ste, ktoré ste povedali, niečo ste skonštatovali, v poriadku. Ale dochádza aj ku klamaniu verejnosti z vašej strany a treba si to jasne, jasne povedať. Tlačiť do zelených energií začala Európska únia. Zoberte si, ako sa oklamali v Nemecku. Tam im to uletelo strašne. Naleteli na to Češi, Česká republika, tí sa takisto veľmi oklamali. My sme sa poučili, poučili, ale nie dostatočne a tie vysoké ceny energie, ktoré sa dali, tie vysoké doplatky na TPS-ku, tie sa predsa každý rok znižovali, až sa to asi pred tromi rokmi zastavilo úplne a dneska nedostanete ani na vietor, ani na slnko, a je to v poriadku, žiadnu dotáciu, ešte bežia, dobre, bioplynky a tak ďalej. Čiže chcem povedať, že ale podstatná vec, cirka polovica, možno menšia polovica tých povoleniek sa vydala za vlády Ivety Radičovej v tých rokoch 2010 – 2012. To už bolo rozbehnuté a išlo to. Tak sa netvárte, že lebo Fico. Toto bolo za vás, keď vy ste tu na povel Kočnera riadili Národnú radu. Však o tom sa bavme.
35. schôdza NR SR - 2.deň - B. popoludní 2
Dátum: 2021-07-24
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

185. Ďakujem pekne, pán predsedajúci. Pán poslanec, dobre si povedal. Toto, toto je návrh fašistického zákona o apartheide. Ešte nie je prijatý a už rozdeľuje spoločnosť. Dokonca fašizujúci sa poslanec Kazda už rozdeľuje ľudí na dobrých a zlých, spravodlivých a nespravodlivých, slušných a neslušných. Prvý protagonista apartheidu. A čo urobíme s tými zlými, nespravodlivými a neslušnými? No budeme im obmedzovať občianske práva. Nakoniec im zakážeme vychádzať z domovov. Povedzme si, o čo ide v týchto falošných obavách tých dobrých a spravodlivých. Boja sa, že nezaočkovaní nakazia zaočkovaných chorobou, proti ktorej sú tí zaočkovaní očkovaní? No toto sa vám podarila pekná šaškáreň.
32. schôdza NR SR - 10.deň - A. dopoludnia
Dátum: 2021-07-02
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

189. Ďakujem pekne, pán predsedajúci. Vážený pán predseda, ja mám takú technickú pripomienku. Keď ste začali čítať pozmeňujúci a doplňujúci návrh, ste povedali, že je to tlač 359. Buď som to zle počul, alebo ste sa pomýlili. Tak len aby sme to uviedli na pravú mieru, je to tlač 459, a aby sme sa k tomu už nemuseli vracať, ak to môžte potvrdiť. Ďakujem pekne.
31. schôdza NR SR - 1.deň - B. popoludní
Dátum: 2021-06-15
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

148. Ďakujem pekne, pán predsedajúci. Richard, zhrnul si to jasne. Všetko, čo sa deje, tvoj prejav treba študovať. Ja tebe ako Nebratislavčanovi chcem povedať jednu vec, ako je stará Národná rada, a starší Bratislavčania si to pamätajú, ideš ešte pred, vedľa Kostol sv. Trojice a pred ňou smerom k prezidentskému palácu bola Sovietska kniha, teraz je tam, myslím, Quo Vadis, predajňa kresťanskej literatúry. A pred ňou v takej malej uličke na rohu bola krčma Fajka. Bol to taký dosť veľký pajzel zapľuvaný, IV. cenová, neviem, či existovala V., ak existovala, tak to bola V. cenová skupina. A tam sa dalo nájsť za dve pivá a sto korún akýchkoľvek svedkov. Väčšinou to boli Cigáni, za dve-tri pivá, sto korún všetko videli, všetko počuli, nič nevideli, nič nepočuli, všade boli, nikde neboli. Tí socialistickí sudcovia ich poznali. Častokrát ich nepripustili, aby podávali svedecké výpovede, lebo za dve pivá, za sto korún boli ochotní svedčiť čomukoľvek. Dneska i organizovaná skupina Matovič, Lipšic, Mikulec, Kolíková robí to isté v zelenom. Vytypovali, vybrali, nachystali profesionálnych udavačov, profesionálnych svedkov, stačí, aby na kohokoľvek ukázali prstom a tí si v momente spomenú, že videli, počuli, boli pri tom, ako niekto zobral dva televízory, 20-tisíc. NAKA vykopne dvere, strčia do basy a 300 dní ho neobvinia z ničoho. To je celé, takto zastrašujú. To je to, čo sa dneska deje. A Pčolinský, ktorý mal predsa len svoje hranice, bol prvý, ktorý na to doplatil. Po ňom išli ďalší.
31. schôdza NR SR - 1.deň - B. popoludní
Dátum: 2021-06-15
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

78. Ďakujem pekne, pán predsedajúci. Pán minister, vy sa tu vyviňujete z kadečoho, ťažko dneska robiť nejaký záver - ale skartovali ste kompromitujúci materiál na seba, ktorý vám mohol priťažiť a robiť zle? Čo ste si povedali, že hlavu mi neutrhnú, tak ste si to lajzli? A to je slušné, to sa robí, takto má robiť každý? To je jedna nezodpovedaná otázka. Druhá vec, hodinky, to je taký zástupný problém, ktorým sa len rozmelňuje celá, celá debata. Mňa vôbec netrápi, či s obľubou nosíte One Dollar Watch či nejaké fejky, lebo sa vám páčia, nech sa páči. Ja vás za to nebudem ani haniť, ani chváliť. A pokiaľ máte hodinky za 40-tisíc alebo 48-tisíc, ja si myslím, že vzhľadom na vaše príjmy a vašu kariéru to nie je pre vás nedostižný moment a dokážete si také hodiny kúpiť. Potom sa ale treba priznať, áno, urobil som si radosť, kúpil som si hodiny a nosím ich rád, čo už v podstate teraz ste priznali. Netreba sa tváriť ako malý chlapec. Odvolávame vás kvôli tomu, čo sa deje vo vašom rezorte, a už som dneska povedal. Keby mal Jaro Naď taký neporiadok vo svojom rezorte, budeme odvolávať aj jeho. Všetko.
31. schôdza NR SR - 1.deň - A. dopoludnia
Dátum: 2021-06-15
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

35. Ďakujem pekne, pán predsedajúci. Pán minister, keď vás riešila premiérka Radičová, keď vám premiérka Radičová dala kárne opatrenie, robila to z osobnej zášti alebo omylom? Nemáte veľa prešľapov na rováši z minulosti? Dosť sa tu o nich hovorilo. Vy ste sa už nemali objaviť vo verejnej funkcii. A chcete nám snáď tvrdiť k tomu, ako to dneska beží a to, čo vy máte pod svojou kontrolou a za čo ste zodpovedný, chcete nám tvrdiť, že existuje ešte jeden ďalší štát na svete, demokratický, v ktorom by do sídla kriminálnej agentúry, ktorej šéf sedí vo väzbe, vtrhla polícia, ktorej prezident sedí vo väzbe na pokyn inšpekcie ministerstva vnútra, ktorý šéf sedí vo väzbe, aby si vypýtala alebo zhabala spis šéfa tajnej služby, ktorý sedí vo väzbe? Za toto ste zodpovedný a všetko je v poriadku? Takýto štát neexistuje ani demokratický, ani nedemokratický. Nielenže nezvládate svoju funkciu a zodpovednosť, ale s pravdepodobnosťou hraničiacou s istotou podporujete a možno sám spoluorganizujete toto znásilňovanie a hrubé zneužívanie trestného práva. Nemáte čo robiť vo vláde Slovenskej republiky. Vyzývam vás, aby ste odstúpili.
29. schôdza NR SR - 1.deň - B. popoludní
Dátum: 2021-05-10
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

22. Ďakujem pekne, pán predsedajúci. Vážená pani ministerka, začali ste s tým, že niekto očierňuje vás a vašu rodinu. Prosím vás, aké očierňovanie rodiny? Dopustili sa menovaní trestných činov? Áno. Podnikali neoprávnene? Áno. Boli falšované listiny, zápisnice, žiadosti o navyšovanie úveru, zápisnice z členských schôdzí? Boli. Pripravili ste pani o pozemok, ktorá sa nevie dovolať spravodlivosti? Áno. Okradli obyvateľov? A bola vaša sestra spolupodnikateľka odsúdená? Bola. Tak aké očierňovanie? To sú jasné fakty. Tomu sa hovorí negatívny posun právneho vedomia. Iní nesmú, vy smiete. Takisto ste povedali, že pokus o samovraždu generála Lučanského bol úspešný. Nedokázali ste zatajiť také malé seba, sebauspokojenie. Ja sa pýtam, koľkí mu pomáhali, aby bol tento pokus úspešný? A druhá otázka na vás, ako ste to oslávili? Vyšli ste s nejakými hodinkami, čo len odvádzate od témy. Hodinky za 15-tisíc si vy, pani ministerka, a ja a každý poslanec kúpi za menej ako štyri platy, nie je to žiadna horibilná suma pre nás. Pre tých, ktorí žijú zo 400, 500 euro mesačne a musia platiť všetky poplatky, to je suma veľká. Ale čo je zarážajúce, že firmy, vaše firmy, ktoré zarábajú zo štátu milióny, nie sú schopné vrátiť vyše roka 15-tisíc – jedny hodinky – okradnutým občanom. To je zarážajúce.
23. schôdza NR SR - 2.deň - A. dopoludnia
Dátum: 2021-01-27
Poslanec: Kondrót, Maroš (SMER - SD)
Druh vystúpenia: Vystúpenie s faktickou poznámkou

138. Ďakujem pekne, pán predsedajúci. Vážený pán kolega Linhart, vítam vašu snahu a podporím tento zákon. Pár technických poznámok, ak si môžem dovoliť. Rozprava nebola skončená, čiže vy kľudne môžete vystúpiť ako predkladateľ kedykoľvek. Ak by aj predsedajúci uzavrel rozpravu, to, čo sa vám do toho motalo, vy chcete či ako minister, alebo predkladateľ, tak sa otvára rozprava, vtedy je priestor na pozmeňováky. Nebýva zvykom, aby ste si sám ku vlastnému návrhu robili pozmeňovák vy. To mal urobiť pán Karahuta. Hej? Či už ústne sa prihlásiť, alebo otvoriť, alebo proste, alebo dobre to môže byť. Jedna technická chybička. Vy môžete o tom rozprávať aj poviete, čo vás k tomu viedlo a poviete odôvodnenie. Teraz sa to tak robí. Potom čítate návrh zákon alebo teda ten pozmeňovák, čiže body, paragraf, odsek, všetko. Neni podstatné, čo máte napísané na papieri. Podstatné je, čo prednesiete tu v sále. Čiže, keď vy miesto čísla 3 poviete 5, tak to v zákone by malo vyjsť 5, aj keď je to zle. Na to je to tretie čítanie opraviť technickú chybičku. Čiže ja si vám dovolím navrhnúť, možno by ste ten pozmeňovák mali prečítať ešte raz, aby bol čistý, pretože tam už nepatria veci, že sú to len tri body to je to, ako som už hovoril, a to by malo vyjsť v zákone, pozor. Viete, veď čítate paragraf, bod, odsek všetko, ale nie ako som už bol býval povedal. To len ako priateľsky si vám dovoľujem navrhnúť. Ďakujem.
83. schôdza NR SR - 4.deň - B. popoludní
Dátum: 2023-02-07
Poslanec: Kotleba, Marek (-)
Druh vystúpenia: Vystúpenie s faktickou poznámkou

50. Ďakujem za slovo, pán podpredseda. Pán Saloň, vidím, že vy ste v tom doma. Máte túto problematiku zbehnutú, na tom sa určite zhodneme asi všetci, že budeme potrebovať viacej policajtov vo výkone, pretože vidíte, aká je doba. Máme tu kadejakých rôznych imigrantov, kadejakých Ukrajincov, ktorí už postupne začínajú vyliezať, začínajú páchať kriminalitu, a ja si myslím, že tí funkcionári, ktorí sedia niekde v kanceláriách, to asi sami nevyriešia. Čiže jednoznačne sa musíme zhodnúť v tom, že tú prácu musíme zatraktívniť či už platovo, alebo podmienkami, aby aj ten najjednoduchší policajt, ktorý sa musí s takýmito ľuďmi zožierať po uliciach, čiže z obvodného alebo okresného riaditeľstva, tak musí mať nejakú či už oporu v zákone, ale aj v plate, ale aj oporu vo svojom vedúcom. A na druhej strane, pán kolega, som rád, že ste spomenul tie výsluhové dôchodky, lebo ja sa vás chcem len spýtať, že či bolo správne takto tzv. povedať zo dňa na deň zmeniť tých 15 na 25 rokov, pretože veľa policajtov to nie veľmi dobre znášalo, tak iba povedzte, či to bolo správne, či to bolo naozaj dobré to takto spraviť, že sa to posunulo o tých 10 rokov.
83. schôdza NR SR - 4.deň - B. popoludní
Dátum: 2023-02-07
Poslanec: Kotleba, Marek (-)
Druh vystúpenia: Vystúpenie s faktickou poznámkou

28. Ďakujem pekne za slovo, pán podpredseda. Aby som to tu upresnil, tak niekto tu vraví o matematike, ale ja si myslím, že 18-ročný môže ukončiť strednú školu. Pretože máme aj osemročné gymnáziá. A v tom, tým pádom má 18 rokov. Či už je spôsobilý na takúto prácu alebo nie, to myslím si v tejto dobe je tak ťažko povedať, pretože tí 18-roční chlapci sú úplne niekde inde ako tí 18-roční chlapci niekedy, ktorí mali už základnú vojenskú službu za sebou. A dnešní chlapci majú akurát tak aj, ale, ale niektorí, ktorí končili napríklad na stredných odborných učilištiach a išli skôr na vojnu, tak v 18 rokoch či už... (Reakcia z pléna.) Dobre, tak išiel 18-ročný. Ale tak boli, samozrejme, niekde inde, ako sú teraz. Ale povedzme si aj to, že tí chlapci, ktorí by išli do Policajného zboru alebo by išlo do ZVJS, tak pre nich určite nebude lákadlom ten súčasný plat, ktorý by mohli dostať. Pretože sa stalo aj, že tí, ktorí išli do ZVJS a stali sa z nich takí ľudia, ktorí boli prehadzovaní medzi tými strediskami, to nezvládli a po možno pár mesiacoch to aj vzdali. A my potrebujeme práve takých ľudí si tam udržať, ktorí tam budú chcieť ostať. Čiže ak ich budeme vedieť aj finančne motivovať, tak by to bolo dobré a som aj rád, že pán prekladateľ si uvedomil, že to nie je dokončené dobre a takýto zákon dokáže stiahnuť na, aby sa prepracoval, aby naozaj tým policajtom či už sú ZVJS, alebo v polícii, sme vedeli do budúcna pomôcť.
83. schôdza NR SR - 4.deň - B. popoludní
Dátum: 2023-02-07
Poslanec: Kotleba, Marek (-)
Druh vystúpenia: Vystúpenie s faktickou poznámkou

18. Ďakujem za slovo, pán podpredseda. Pán Matovič, ja si veľmi dobre pamätám, ako nás očierňovali, keď sme napríklad ten tzv. rodinný balíček podporili, ale my v ľudovej strane sme sa nikdy nepozerali na to, kto predkladá nejaký zákon, ale hlavne o čo v tom zákone ide, a preto sme tento zákon aj podporili, aj keď sme si zniesli vlnu kritiky za to, pretože naši nepriatelia, ktorí boli minulé volebné obdobie v koalícii a teraz sú v opozícii nás sami očierňovali, aj keď sme teraz opozičný partner, ale my si z toho nič nerobíme, pretože ak nás niekto taký očierňuje, kto ide proti nám, na tom sa môžme iba zasmiať, a preto ja som rád, že už aj v novom roku pomaličky tí ľudia si začínajú uplatňovať, či už tie rodinné prídavky, alebo daňový bonus, pretože videli sme tie tabuľky, ako to môže tým ľuďom pomôcť a naozaj v týchto ťažkých časoch majú to tí ľudia veľmi ťažké. Čiže opäť, ja sa za to nehanbím, že my sme za to zahlasovali, že sme rodiny podporili a my podporíme každý jeden dobrý zákon, ktorý bude predkladať akákoľvek strana, aj keď počas vášho vládnutia sa stalo veľa zlého, čo sme si tu všetci aj povedali, či už my, vy medzi sebou, ale čo sa týka tohto balíka, tak sme ho podporili a nehanbíme sa za to.
79. schôdza NR SR - 1.deň - B. popoludní
Dátum: 2022-12-08
Poslanec: Kotleba, Marek (-)
Druh vystúpenia: Vystúpenie s faktickou poznámkou

160. Ďakujem pekne za slovo, pán predseda. Pani ministerka, vy ste tu v tej vašej rozprave vykrikovali strane SaS, že urobila niečo málo pre komunitu LGBT, ale veď uvedomte si jednu vec, v tej vláde ste boli aj so stranou SaS, a či už to bola táto vláda alebo aj tá vláda minulá, tak zo všetkých možných ministerstiev alebo z úradu vlády išlo pre rôzne mimovládne organizácie, ktoré podporujú LGBT aktivity, išli peniaze, čiže aj z vašej vlády, či tam SaS bola, alebo tam SaS nebola, a takisto aj z vlády SMER-u. Ďalšia vec. Vykrikujete strane SaS, že s kým sa stretával ich predseda, ale myslím, že tuto asi je ťažké nejako porovnávať dvoch predsedov, či už je to pán Sulík, alebo je to pán Kiska, lebo vieme, že pán Kiska je tiež starý podvodník z Popradu, ako ho tam všetci nazývajú. Čiže tu si nemáte čo vykrikovať. Ďalšiu ste tam hovorili o obrannej zmluve s USA a o protislovenskej politike. Ale povedzme si, že či už je to strana SaS, alebo je to strana OĽANO, alebo to bola strana ZA ĽUDÍ, alebo je to ktorákoľvek iná strana, ktorá tu vládla, mala to isté smerovanie a to takú istú západnú politiku, akú máte vy a majú aj oni, čiže z tohto mi vyplýva, že ste na jednej lodi a smerujete len na Západ. Čiže prosím vás, týchto v tejto vašej rozprave, čo ste povedali, absolútne ste na tej istej jednej lodi, a nabudúce ak budete, prosím vás, hovoriť o nejakých fašistoch, tak, prosím vás, povedzte normálne menom a ukáže aj prstom, že o koho ide. Ďakujem pekne.
78. schôdza NR SR - 4.deň - A. dopoludnia
Dátum: 2022-12-02
Poslanec: Kotleba, Marek (-)
Druh vystúpenia: Vystúpenie s faktickou poznámkou

26. Tým, že sa zvyšujú tie limity na tie vozidlá, ja tomu absolútne nerozumiem, pretože tak, aby sme nemuseli zvyšovať limity a náklady ostali ešte nižšie, tak absolútne nerozumiem, prečo tie samosprávy nevyužívajú alternatívne palivá. Pretože nabiť si elektrické vozidlo z uhoľnej elektrárne je absolútny ekologický nezmysel a je to tzv. ekologický terorizmus. A ďalšia vec je, ako to tie samosprávy celé obišli, pretože limity, ktoré sú zavedené a musia spĺňať, tak urobili to, že nenakupovali žiadne motorové vozidlá, ale urobili jednoduchú vec. Vozidlá zobrali na operatívny leasing, ktorý je mnohokrát drahší, a vozidlá si vedeli kúpiť aj nie obyčajné pre referentov, ale aj pre seba a pre vedenie a tie autá, ktoré, ktoré mali, boli mnohokrát desaťnásobne drahšie ako tie, ktoré používali referenti.
77. schôdza NR SR - 1.deň - A. dopoludnia
Dátum: 2022-11-15
Poslanec: Kotleba, Marek (-)
Druh vystúpenia: Vystúpenie s faktickou poznámkou

72. Ďakujem za slovo, pán podpredseda. Treba si to povedať jasne a treba si to povedať na rovinu a netreba sa tu za nič schovávať, pretože ako tu odvolávame Mikulca, tak tu mal byť Naď aj Matovič, pretože treba si povedať, prečo táto riadená imigrácia vlastne vznikla, pretože Naďovi priatelia z Washingtonu, z Bruselu a z NATO zbombardovali štáty, ako je Afganistan, Irak, Sýria, a práve z týchto krajín sú títo imigranti, ktorí predchádzajú cez naše hranice. Čiže všetci títo traja by mali, mali byť tu, mali by sme ich odvolať a nemalo by to vôbec byť tak, ako povedal ten tzv. sýrsky utečenec, že no jail, ale títo všetci traja by mali byť in jail. A ďalšia vec je, že ak tu ideme teraz rozprávať o tom, že tie hranice sú otvorené a nič sa preto nerobí, tak ani sa to tak nemôže stať, pretože tým pádom by sám Mikulec išiel proti svojmu straníckemu priateľovi Jaroslavovi Naďovi, a takisto by som chcel odporučiť všetkým tým aktivistom, ktorí nosili ukrajinské vlajočky, či teraz budú nosiť sýrske vlajočky, iracké vlajočky alebo sýrske vlajočky, čiže ak mi niekto odpovie, budem šťastný, a ak chcú títo LGBT aktivisti pomôcť týmto Sýrčanom, tak by ich mohli ubytovať, pretože ako všetci dobre vieme, tak v arabskom svete je homosexualita trestná a je za ňu trest smrti. Čiže som zvedavý, či aktivisti LGBT a liberáli prijmú do svojich domovov utečencov zo Sýrie, z Iraku a z Afganistanu.
77. schôdza NR SR - 1.deň - A. dopoludnia
Dátum: 2022-11-15
Poslanec: Kotleba, Marek (-)
Druh vystúpenia: Vystúpenie s faktickou poznámkou

56. Ďakujem za... ďakujem za slovo, pán podpredseda. A, pán predseda výboru, musím vám povedať, že trošku ste sa mýlili, pretože tie cvičenia Slovensko vykonalo. A prvé cvičenie bolo počas tých covid opatrení, kde ministerstvo vnútra vedelo povolať vojakov, už aj dobre že nie hasičov, na kontrolu či už okresov, alebo hraníc. A potom ďalšie cvičenie bolo na východnej hranici a kvôli tomu by tu nemal byť len minister vnútra, ale aj minister financií, pretože všetci dobre vieme, ktorí aspoň trošku do toho vidíme, že hranice strážia dve zložky, a to je ministerstvo vnútra a ministerstvo financií, pretože tí tzv. colníci patria pod Finančnú správu a Finančná správa patrí pod ministerstvo financií. A na tých zamestnancov počas tej, tej utečeneckej krízy z Ukrajiny boli na tých colniciach vyvíjané enormné tlaky. Tí colníci, chudáci, sa tam nevedeli zastaviť a nevedeli, čo majú robiť, a vtedy Slovenská republika vedela poprosiť napríklad Českú republiku na to, aby na východnú hranicu prišli, prišla Policie Českej republiky, ale vidíte, dnes, keď sú to už tí zlí imigranti, pretože vidia rozdiel v tom, že imigranti z Blízkeho východu sú úplne iní ako imigranti z Ukrajiny, pretože ten útok sa stal z tej strany inej, tak teraz to nie je možné. Preto, ak tu mali stáť, tak tu mal byť aj minister vnútra a takisto aj Igor Matovič.
65. schôdza NR SR - 13.deň - B. popoludní
Dátum: 2022-05-24
Poslanec: Kotleba, Marek (-)
Druh vystúpenia: Vystúpenie s faktickou poznámkou

215. Ďakujem za slovo. Filip, ja už nebudem sa venovať tomu zákonu, pretože sme, myslím, za tie hodiny, ktoré sme tu strávili v tých rozpravách, sme sa o tom porozprávali dosť, ale chcel by som povedať na to margo, ako si hovoril o tom hlasovaní, že je veľký rozdiel medzi nami a nimi, pretože my za každý jeden zákon, ktorý je dobrý a ktorý je v prospech Slovákov, v prospech rodiny, zahlasujeme a je nám úplne jedno, kto ho predkladá. Čiže my si nemusíme s Igorom Matovičom volať, nemusíme sa bratríčkovať, ale keď predložia zákon, ktorý môže pomôcť Slovákom, tak my za taký zákon zahlasujeme. A keby ho predložil aj napríklad pán poslanec Benčík a bol by dobrý, tak tiež by som z princípu, že si asi nebudeme volať, by som za takýto zákon vedel zahlasovať. Ale to je veľký rozdiel, páni a dámy, medzi nami a vami z koalície, pretože my keby sme predložili aj ten najlepší zákon na svete, tak vy ho z princípu nepodporíte. Preto skúste aj vy sa do budúcna nad tým zamyslieť, že o čo tu ide. Či chceme nejakú správnu vec, alebo sa tu ideme hrať na to, kto za koho kope. Čiže ak do budúcna nebudete vy podporovať tiež naše zákony, tak vidíte, potom je tam ten rozdiel. Ďakujem.